# Гнилицкая Нина Тимофеевна

Гнилицкая Нина Тимофеевна (1 август 1916 йыл — 10 декабрь 1941 йыл) — Бөйөк Ватан һуғышында һәләк булған яугир, уҡсылар дивизияһының айырым разведка ротаһы уҡсыһы, ҡыҙылармеец. Советтар Союзы Геройы (1943, үлгәндән һуң).

# Гнилицкая Нина Тимофеевна
## Биографияһы

Нина Тимофеевна Гнилицкая 1916 йылдың 1 авгусында (19 июлендә — иҫке стиль буйынса) Рәсәй империяһы Дон Ғәскәре өлкәһе Таганрог округы Княгиневка ауылында (хәҙер Украинаның Луганск өлкәһе Краснолучский ҡала советы ҡала тибындағы ҡасаба)]] Тимофей Макарович һәм Ирина Андреевна Гнилицкийҙарҙың эшсе ғаиләһендә тыуған. Урыҫ.
Урындағы ауыл мәктәбендә ете класс тамамлаған. 1932 йылдан 22-4 бис һанлы шахтала тоҡом һайлаусы выборщица, откатчица һәм телефонистка булып эшләй. Һуғыш алдынан һауа һәм химик һөжүмгә ҡаршы тороу обронаһы (ПВХО) нигеҙҙәрен өйрәнеү буйынса курстар тамамлай.
1941 йылдың 1 ноябрендә Княгиневка ауылы немец-фашист ғәскәрҙәре тарафынан оккупациялана. Нина Гнилицкая үҙ йортонда ҡамауға эләккән ҡыҙылармеецты йәшереп тота һәм, төн ҡараңғылығынан файҙаланып, немецтарҙың өс ылау аттарын сәлдереп, уны хәрби часына саҡлы оҙатып ҡуя. Атыу ҡоралын һәм гранаталарҙы, беренсе медицина ярҙамы күрһәтеү ысулдарын һәм тирә-яҡ урын-ерен яҡшы белгән ҡыҙҙы 2 ноябрҙә Көньяҡ фронттың 18-се армияһы 383-сө уҡсылар дивизияһы 465 айырым мотоуҡсылар разведка ротаһына доброволец итеп яҙыла.
1941 йылдың 6 ноябренән 7 ноябрь төнөнә Нина Гнилицкая тыуған ауылына разведчиктар төркөмөн үткәрә. Төнгө һуғыш барышында разведчиктарҙың береһе яралана. Рядовой Н. Т. Гнилицкая уны һуғыш яланынан алып сыға һәм беренсе ярҙам күрһәтә. 11 ноябрҙә, фронт һыҙығы аръяғында разведкала булғанда, ул дошман ғәскәрҙәренең Княгиневка, Андреевка Весёлое ауылдары янында дислокацияһын, Коренное ауылы янында немец ғәскәрҙәренең тупланыуын һиҙеп ҡала, һәм был Штергрэс ҡасаба электр станцияһын немецтар баҫып алыуынан ҡотҡара. 1941 йылдың 12 ноябрендә ул ҡасаба өсөн барған алышта ир-егеттәр менән бер рәттән һуғыша. Һуғыштың хәл иткес мәлендә рядовой Н. Т. Гнилицкая дошманды тыл яғынан урап үтеп, ут аса, немецтәр араһында паника тыуҙырып, ут аса, һәм был ротаға контратакаға күсеү һәм дошманды алып ташлау мөмкинлеген бирә. Һуғыш барышында Нина Гнилицкая шәхсән 10 немец һалдатын юҡ итә, яралы дүрт ҡыҙылармеецҡа ярҙам күрһәтә. 1941 йылдың 13 ноябрендә көндөҙ разведчик, яңынан фронт һыҙығын үтеп, Княгиневка ауылының төньяҡ ситендә немец оборона системаһы тураһында разведка мәғлүмәте йыя, шулай уҡ немец һалдаттары ҡунырға тейешле өйҙәрҙе хәтерендә ҡалдыра. 1941 йылдың 14 ноябрендә ул ауылға төнгө һөжүмдә ҡатнаша, уның барышында 12 немец һалдаты юҡ ителә, ҡорал, мөһим штаб документтары һәм әсир ҡулға төшөрөлә.
1941 йылдың декабрендә 383-сө уҡсылар дивизияһы һөжүмгә күсергә әҙерләнә. Немец позицияларын аныҡлау һәм йәшерен ут нөктәләрен асыҡлау маҡсатында, рота политругы А. С. Железный командалығындағы разведка төркөмөнә Княгиневка ауылы янында һуғышып разведка үткәреү бурысы йөкмәтелә. Төркөм составына тирә-йүн ер-һыуын яҡшы белеүсе рядовой Н. Т. Гнилицкая ла индерелә. 1941 йылдың 10 декабрендә С. А. Железный төркөмө ауылдың төньяҡ ситенә сыға һәм алыш башлай. Разведка төркөмөн ҡапларға тейеш уҡсылар подразделениеһы хәрби бурысты үтәй алмай, һөҙөмтәлә Железный төркөмө ҡамауға эләгә. Яугирҙәр, ҡорал ташлап бирелеү тәҡдименән, фашист әсирлегенә ҡарағанда үлемде өҫтөн ҡуйып, баш тарта.
СССР Юғары Советы Президиумының 1943 йылдың 31 март Указы менән фронтта немец илбаҫарҙары менән көрәштә командование заданиеларын өлгөлө үтәгәне һәм күрһәткән батырлыҡтары өсөн ҡыҙылармеец Гнилицкая Нина Тимофеевнаға үлгәндән һуң «Советтар Союзы Геройы» исеме бирелә. Украинаның Луганск өлкәһе Вахрушево туғандаш ҡәберлегенә ерләнгән.

# Гнилицкая Нина Тимофеевна
## Наградалары

* «Алтын Йондоҙ» миҙалы (31.03.1943, үлгәндән һуң).
* Ленин ордены (31.03.1943, үлгәндән һуң).
* «Батырлыҡ өсөн» миҙалы (14.12.1941).

# Гнилицкая Нина Тимофеевна
## Хәтер

* Советтар Союзы Геройы Н Бюст. Т. Ҡала батырҙары аллеяһында ҡуйылған гнилицкий Ҡыҙыл Нурҙары Украинаның луганск өлкәһе.
* Советтар Союзы Геройы Исеме Н. Т. Ҡала урамдары аталған гнилицкий Донецк һәм Ҡыҙыл Нурҙары.
* С. етәкләгән разведка иҫтәлекле билдә ҡуйылған урында һәләк була. А. Тимер ауылы Княгиневка.